open-index/open-wikipedia-markdown huggingface dataset:
Yhdysvaltain salibandymaajoukkue

**Yhdysvaltain salibandymaajoukkue** on USFBA:n hallinnoima joukkue, joka edustaa Yhdysvaltoja kansainvälisissä otteluissa. Yhdysvallat on salibandyn maailmanrankingin sijalla 11. Yhdysvallat yritti lähettää miesten vuoden 1998 maailmanmestaruuskilpailuihin joukkueen, mutta yritys kaatui sponsorien puutteeseen. Maa oli maailmanmestaruuskilpailuissa mukana ensimmäistä kertaa 2002 ja sijoittui 14:nneksi. Joukkueessa oli yhdysvaltalaisten pelaajien lisäksi suomalaisia, ruotsalaisia, norjalaisia ja sveitsiläisiä.

## Lähteet
Eurooppatie E844

**E844** eli **Eurooppatie 844** on lyhin Eurooppatie. Pituudeltaan se on 24 kilometriä pitkä. 

Tie johtaa Etelä-Italiassa, Calabrian maakunnasta, Sibarin pikkukaupungista 24 kilometrin päässä olevaan Spezzano Albanesen kylään. Tie kulkee Calabrian niemimaahan nähden poikittaiseen suuntaan. Tiellä on yksi ajokaista suuntaansa.

## Lähteet

## Aiheesta muualla
*E844  (elbruz.org)
Genelia D’Souza

**Genelia D’Souza** (s. 5. elokuuta 1987 Bombay, Maharashtra, Intia) on intialainen näyttelijä, malli ja juontaja. Hän on esiintynyt telugun-, hindin-, tamilin-, kannadan- ja malajalaminkielisissä elokuvissa. Hän nousi julkisuuteen esiinnyttyään Parker Pen -mainoksessa Amitabh Bachchanin kanssa. Hän teki näyttelijändebyyttinsä Ritesh Deshmukhin kanssa Bollywood-elokuvassa *[[Tujhe Meri Kasam]]*, joka ilmestyi tammikuussa 2003.

D’Souza on mainostanut lukuisia tuotteita, kuten Fantaa, LG:n matkapuhelimia ja Garnierin ihonvaalennustuotteita.

## Yksityiselämä

Genelia D’Souzan ja näyttelijä Ritesh Deshmukhin seurustelusta huhuttiin vuosia, vaikka kumpikaan ei myöntänyt asiaa ennen vuotta 2011. He menivät naimisiin 3. helmikuuta 2012. Parilla on kaksi poikaa (s. 2014 ja 2016).

D’Souza on uskonnoltaan katolinen. Hän on syvästi uskonnollinen ja on kertonut osallistuvansa säännöllisesti messuun sunnuntaisin. Lisäksi aina kun heidän perheensä on koolla, he rukoilevat yhdessä ruusukkoa. Hän pitää rukousta voimakkaana ja rukoilee aina ennen kuvauksia. Hän kutsuu itseään Jumalan lempilapseksi, sillä hänen mielestään Jumala on aina ollut hänelle hyvä.

D’Souzan äidinkieli on konkani.

## Filmografia

## Lähteet

## Aiheesta muualla

* 
* Genelia D’Souza Twitterissä
New Yorkin lento-onnettomuus (1960)

**New Yorkin lento-onnettomuus vuonna 1960** on kaikkien aikojen kolmanneksi pahin New Yorkin kaupungissa tapahtunut lento-onnettomuus. Se tapahtui 16. joulukuuta 1960, kun kaksi kotimaan lennolla ollutta konetta törmäsivät ilmassa, jolloin toinen koneista (Trans World Airlinesin lento 266) putosi Staten Islandille ja toinen (United Airlinesin lento 826) Brooklyniin Seventh Avenuen ja Sterling Placen risteykseen.

Onnettomuudessa kuoli kaikki 128 koneissa ollutta henkilöä ja kuusi muuta ihmistä. Onnettomuus on ilmailuhistorian ensimmäinen, jonka tutkinnassa käytettiin mustan laatikon avulla saatuja tietoja.

United Airlinesin lennolla matkustanut 11-vuotias Stephen Baltz selvisi törmäyksestä hengissä, mutta kuoli seuraavana aamuna sairaalassa. Hän ehti antaa tutkijoille oman kuvauksensa onnettomuuden tapahtumista ennen kuolemaansa.


Kuva:US Air Force DF-SD-06-12521 A Trans World Airlines (TWA) C-121 Constellation commercial airliner aircraft taxies on the runway at Barksdale Air Force Base (AFB) Louisiana (LA).JPEG|Trans World Airlinesin Lockheed L-1049 Super Constellation.
Kuva:Douglas DC-8-11, United Airlines JP7765489.jpg|United Airlinesin Douglas DC-8.


## Lähteet
Xanadu (kaupunki)

**Xanadu** (, pinyin: Shàngdū, "ylempi pääkaupunki") oli Kublai-kaaniin Yuan-dynastian ensimmäinen pääkaupunki Kiinassa vuosina 1263–1273 ja sittemmin dynastian kesäpääkaupunki vuosina 1274–1364.  Xanadu hylättiin vuonna 1430. Kaupungin jäänteet sijaitsevat nykyisen Sisä-Mongolian autonomisen alueen Xilingolin liiton alueella, 275 kilometriä Pekingistä pohjoiseen.

Kaupungin suunnitteli Kublai-kaanin kiinalainen neuvonantaja Liu Bingzhong vuonna 1256 ja se valmistui 1259. Kublai-kaani nimesi paikan *Kaiping*in kaupungiksi vuonna 1260. Suunnittelussa noudatettiin kiinalaista fengshuin perinnettä ja se suhteutettiin läheisiin vuoriin ja jokeen. Kaupungin pinta-ala oli 25&nbsp;000 hehtaaria; nykyisin sen suojavyöhyke käsittää 150&nbsp;722 hehtaarin alueen. Kaupunki pyrki ainutlaatuisella tavalla yhdistämään mongolien nomadikulttuuria ja han-kiinalaista kulttuuria. Kaupungista Kublai-kaani perusti Yuan-dynastian. Kun dynastia perusti uuden Suuren pääkaupungin, *Dadu*n (nykyinen Peking), jäi Kaiping kesäpääkaupungin asemaan. Vuonna 2012 kaupungin rauniot nostettiin Unescon maailmanperintölistalle.

Pääkaupunki käsitti kolmen sisäkkäistä neliönmuotoista muuria: sisimpänä keisarillinen palatsi, laajempi keisarillinen kaupunki ja ulompi kaupunki. Ulomman kaupungin pääosin maa-aineksesta koostuvat sivut ovat pituudeltaan 2,050×2,115 kilometriä ja ympärysmitta noin 9 kilometriä. Sisemmällä kaupungilla ja keisarillisella palatsilla oli suojanaan tiilestä ja kivestä tehty muuri. Sisemmän kaupungin sivut olivat noin 1,4 kilometriä pitkät.

Kaupungin noustua pääkaupungiksi siellä asui 110&nbsp;000 henkeä. Kaupungissa toimi 60 valtionvirastoa ja 160 temppeliä. Postitie johti kaikkiin ilmansuuntiin ja kaupunki muodostui Pohjois- ja Keski-Kiinan liikenteelliseksi solmupisteeksi. Tiefan’ganin kanaalin jäänteet osoittavat jokiveden virtausta ohjatun laajassa mitassa kaupunkiin.

Ulomman muurin lähellä lännessä oli keisarillinen Bei Yuan -puutarha, ja pohjoispuolella oli metsästykseen tarkoitettu alue harvinaisine lintuineen, petoineen, kukkineen ja puineen. Rakennettiin kuuluisuutta saavuttanut Zongmaon rakennus, jossa järjestettiin Ma Yan -nimellä tunnettuja loisteliaita aterioita valtionasioiden hoitamiseksi. Eteläosassa oli toimistoja, temppeleitä ja työpajoja.

Sisempi kaupunki sijaitsi ulomman kaupungin kaakkoispuolella. Kadut rakennettiin symmetrisesti. Alueella sijaitsi monia toimisto- ja temppelirakennuksia. Luoteessa oli Qianyuan ja kaakossa Huayan temppeli. Eteläisen Mingde-portin paikka on yhä näkyvissä. Mingde-porttia ja itäistä muuria on tosin yritetty korjata.

Keisarillisen palatsin sivut ovat noin 550 metriä pitkät. Pinta-ala vastaa lähes puolta Pekingin Kielletyn kaupungin alueesta.
 
Kaupungissa Kublai-kaani nousi valtaan, isännöi uskonnollisia väittelyitä ja viihdytti ulkomaalaisia matkailijoita, joiden kirjoitukset toimivat inspiraation lähteenä ja kaupunki saavutti muussa maailmassa legendaarisen maineen. Paikka edesauttoi myös tiibetiläisen buddhalaisuuden laajenemista.

## Lähteet

## Aiheesta muualla

* Shangdu | Xanadu   (doncroner.com)
Albert Hackett

**Albert Hackett** (16. helmikuuta 1900 New York, New York – 16. maaliskuuta 1995) oli yhdysvaltalainen elokuvakäsikirjoittaja ja näytelmäkirjailija. Hän aloitti näyttelijänä jo kuusivuotiaana. Hackett halusi kuitenkin näytelmäkirjailijaksi, ja tämä haave toteutui hänen tavattuaan myös kirjoittamisesta kiinnostuneen näyttelijäkollegan Frances Goodrichin, josta myöhemmin tuli hänen aviovaimonsa. Yhdessä he kirjoittivat muun muassa 1929 ensi-iltaan tulleen menestysnäytelmän *Up Pops the Devil*, josta tehtiin myös elokuvaversio. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Hackett jätti näyttelemisen ryhdyttyään käsikirjoittajaksi, mutta vieraili vielä vuonna 1940 Broadwaylla näytelmässä *Mr. and Mrs. North*. Hackett ja Goodrich saivat Pulitzer-palkinnon *[[Nuoren tytön päiväkirja]]n* Broadway-näytelmäversiosta (suom. *Anne Frankin päiväkirja*), joka tuli ensi-iltaan vuonna 1954.

## Valikoitu filmografia

* *[[Ihmeellinen on elämä]]* (*It's a Wonderful Life*, 1946)
* *[[Seitsemän veljeksen morsiamet]]* (*Seven Brides for Seven Brothers*, 1954)
* *[[Anne Frankin päiväkirja (elokuva)|Anne Frankin päiväkirja]]* (*The Diary of Anne Frank*, 1959)
* *[[Morsiamen isä (vuoden 1991 elokuva)|Morsiamen isä]]* (*Father of the Bride*, 1991)

## Lähteet
Rock’n Roll Never Dies

**Rock’n Roll Never Dies** on vuonna 2006 ensi-iltansa saanut Juha Koirasen ohjaama suomalainen elokuva. Elokuvan merkittävimmissä rooleissa näyttelevät Samuli Edelmann, Marjukka Halttunen (Samulin äiti) ja Kari-Pekka Toivonen (Pumppu, Samulin kaveri).

## Juoni
Elokuva kertoo nelikymppisestä miehestä, Tigeristä, joka asuu kotona ”maailman parhaiden vanhempiensa” kanssa. Vanhemmat tukevat poikaansa tämän musiikkiharrastuksessa ja luovassa kirjoittamisessa. Tiger muistelee nuoruusaikojensa bändiä, kunnes sen aika koittaa jälleen. Kaveri Yhdysvalloista lähettää kirjeen ja pyytää vielä kerran keikalle – suureen Helsinkiin. Kaikki ei ole kuitenkaan aivan niin kuin pitäisi. Tigerille selviää myös hänestä itsestään jotakin sellaista, mitä hän ei ole koskaan aiemmin tiennyt, ja selviää, miksi häneen suhtaudutaan niin kuin suhtaudutaan. 

## Soundtrack
# W.A.S.P.: ”I Wanna Be Somebody”
# Deep Purple: ”Smoke on the Water”
# Samppa Kankkunen: ”Mustat farmarihousut”
# Sarukhanov, Fajnzilberg: ”Kaikki tytöt”
# Sarukhanov, Fajnzilberg: ”Karakum”
# Spickard, Karice: ”Pipeline”
# Jukka Kuoppamäki: ”Sininen ja valkoinen”
# J. Koiranen: ”Äiti tekee mun lempiruuat”
# J. Koiranen: ”Kiti You Are Pretty”
# J. Koiranen: ”Vamos!”
# Deep Purple: ”Highway Star”

## Palkinnot ja ehdokkuudet
Elokuva sai neljä Jussi-ehdokkuutta: Samuli Edelmann parhaasta miespääosasta, Kari-Pekka Toivonen parhaasta miessivuosasta, Marjukka Halttunen parhaasta naissivuosasta ja Juha Koiranen parhaasta käsikirjoituksesta. Viitasaaren elokuvaviikolla Koiranen sai elokuvasta Humanismin käsi -palkinnon.

## Lähteet

## Aiheesta muualla
* 
*
Al fine

**Al fine** [] () on nuottikirjoituksessa käytettävä merkintä. Se osoittaa, että sävellys on kerrattava joko alusta (*[[Da capo (musiikki)|Da capo]] al fine*) tai merkistä (*[[Dal segno]] al fine*) kappaleen loppuun tai vaihtoehtoisesti *fine*-merkintään saakka.

## Lähteet
*
Powhatansota

**Powhatansota** käytiin vuosina 1622–1644 nykyisen Virginian osavaltion seudulla. Siinä olivat vastakkain alueen englantilaiset uudisasukkaat ja intiaanit. Sota alkoi kun intiaanit tekivät yllätyshyökkäyksen uudisasukkaita vastaan 22. maaliskuuta 1622. Hyökkäyksessä kuoli noin 350 uudisasukasta. Hyökkäyksen jälkeen uudisasukkaat tekivät useita hyökkäyksiä intiaaneja vastaan vuosittain 1622–1636. Tätä seurasi rauhallisempi ajanjakso, joka päättyi kun intiaanit hyökkäsivät uudestaan vuonna 1641. Hyökkäyksen jälkeen oli taas rauhallisempi aika, joka päättyi intiaanien vuonna 1644 tekemään suureen hyökkäykseen, jossa kuoli noin 500 uudisasukasta. Tämän viimeiseksi jääneen intiaanihyökkäyksen jälkeen uudisasukkaat aloittivat sotaretken, joka murskasi intiaaniheimojen liittokunnan. Uudisasukkaat tekivät rauhan intiaanien kanssa ja jakoivat heimoille maata.

## Sota

Englantilaiset perustivat Jamestownin siirtokunnan vuonna 1607. Siirtokunnan asukkaat pitivät yllä rauhanomaisia suhteita alueen algonkinia puhuneisiin intiaaniheimoihin. Päällikkö Wahunsunacock yhdisti noin 30 alueen heimoa liittokunnaksi. Englantilaiset kutsuivat häntä nimellä Powhatan. Wahunsunacock kuoli vuonna 1618 ja hänen tilalleen Powhatanin liittokunnan johtajaksi nousi hänen veljensä Opechancanough. Opechancanough esitti neljän vuoden ajan olevansa ystävällinen englantilaisia kohtaan. Powhatansota alkoi, kun hän johti intiaanit yllätyshyökkäykseen uudisasukkaita vastaa 22. maaliskuuta 1622 (Jamestownin verilöyly). Hyökkäyksessä kuoli 350 uudisasukasta: miehiä, naisia ja lapsia.

Hyökkäyksen jälkeen uudisasukkaat esittivät haluavansa rauhaa ja kutsuivat Powhatanin liittokunnan johtajat rauhankokoukseen. Kokouksessa uudisasukkaat hyökkäsivät intiaanien kimppuun. Opechancanoughin ja muiden päälliköiden onnistui paeta, ja liittokunta aloitti sodan uudisasukkaita vastaan. Uudisasukkaat tekivät kolme kostoretkeä intiaaneja vastaan vuosittain neljäntoista vuoden ajan lyödäkseen intiaanien liittokunnan. Tätä seurasi rauhallisempi ajanjakso, joka päättyi vuonna 1641 kun intiaanit tekivät hyökkäyksen uudisasukkaita vastaan. Hyökkäystä seurasi rauhallinen ajanjakso, mutta se päättyi vuonna 1644 intiaanien viimeiseksi jääneeseen, isoon yllätyshyökkäykseen. Hyökkäyksessä kuoli noin 500 uudisasukasta. 

Uudisasukkaat aloittivat jälleen uuden sotaretken Powhatanin liittokuntaa vastaan vuonna 1644 apunaan kristinuskoon kääntyneitä intiaaneja. Sotaretken aikana Opechancanough jäi uudisasukkaiden vangiksi ja hänet ammuttiin. Lopulta sotaretki murskasi Powhatanin liittokunnan ja uudisasukkaat tekivät erilliset rauhansopimukset eri heimojen kanssa ja määräsivät heimojen asuinalueet.

## Lähteet
* 

### Viitteet

## Aiheesta muualla
*Virginia Indian Wars Globalsecurity Military
Hyvinkään Rasti

**Hyvinkään Rasti** on hyvinkääläinen suunnistusseura. Hyvinkään Tahkon suunnistusjaosto irtautui Hyvinkään Rastiksi vuonna 1967. Seuraa ovat edustaneet muun muassa Outi Borgenström, Arto Lilja, Ari Kattainen, Viktor Kortšagin ja Ksenija Tšernyh.

Hyvinkään Rasti järjesti vuonna 1975 Hiihtosuunnistuksen MM-kilpailut Hyvinkään Pontevan kanssa. Jukolan viestin seura on järjestänyt vuonna 1970 yhdessä Riihimäen Suunnistajien kanssa ja vuonna 2010 Rajamäen Rykmentin. Rasti on järjestänyt myös Fin5-rastiviikon vuonna 2003 yhdessä Riihimäen Suunnistajien ja Lounais-Hämeen Rastin kanssa, ykkösryhmän SM-viestin 2008, sprintin MM-katsastuksen 2007 sekä aluemestaruuskilpailuja ja kaupungin sisäisiä kilpailuja. Seura valittiin Nuori Suomi -sinettiseuraksi vuonna 2008. Viimeisin seuran järjestämä suurviesti on 2023 Hotelli Sveitsin ja Usmin alueella järjestetty lasten ja nuorten viestikilpailu Nuorten Jukola.

## Lähteet

## Aiheesta muualla
* Hyvinkään Rastin kotisivut
Simon Bertilsson

**Simon Bertilsson** (s. 19. huhtikuuta 1991 Karlskoga, Ruotsi) on ruotsalainen jääkiekkopuolustaja, joka pelaa SHL-joukkue Brynäs IF:ssä. Hän on pelityyliltään puolustava puolustaja.

## Ura
### Seuraura
Bertilsson on Bofors IK:n kasvatti. Hän siirtyi 16-vuotiaana kaudeksi 2007–2008 Brynäs IF:n J20-joukkueeseen. Bertilsson voitti joukkueessa J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2008–2009 hän oli tehoilla 9+22=31 Brynäsin tehokkain puolustaja ja sijoittui J20 SuperElitin puolustajien pistepörssissä neljänneksi. Samalla kaudella Bertilsson teki myös Elitserien-debyyttinsä pelaten 21 runkosarjaottelua tehden yhden syöttöpisteen sekä neljä playoff-ottelua ilman tehopisteitä.

Philadelphia Flyers varasi Bertilssonin kolmannella kierroksella 87. pelaajana .  myös KHL-joukkue Metallurg Magnitogorsk varasi hänet 86. pelaajana. Kauden 2009–2010 Bertilsson pelasi lähes kokonaan Elitserienissä ja hän teki 32 runkosarjaottelussa tehot 1+3=4. Hän edusti myös hopeaa voittanutta J20-joukkuetta kahden playoff-ottelun verran.

Kaudella 2010–2011 Bertilsson teki Elitserienissä 36 runkosarjaottelussa kaksi syöttöpistettä. Maaliskuussa 2011 hän teki kaksivuotisen jatkosopimuksen Brynäsin kanssa. Kauden 2011–2012 päätteeksi Bertilsson voitti Ruotsin-mestaruuden. Kausi 2012–2013 hänellä päättyi kuitenkin 22 ottelun jälkeen olkapäävammaan. Helmikuussa 2013 Bertilsson teki kolmivuotisen jatkosopimuksen Brynäsin kanssa.

Bertilsson toimi kaudella 2015–2016 Brynäsin varakapteenina. Hän pelasi kuitenkin olkapäävamman vuoksi vain viisi ottelua. Tammikuussa 2016 Bertilsson teki joukkueen kanssa taas kolmivuotisen jatkosopimuksen. Kauden 2016–2017 päätteeksi hän voitti SHL-hopeaa.

### Maajoukkueura

Bertilsson edusti Ruotsia Pyeongchangin olympiakisoissa 2018. Yhteensä hän on pelannut 12 A-maaottelua tehopistein 1+1=2. Bertilsson teki A-maajoukkuedebyyttinsä Channel One Cupissa 17. joulukuuta 2011 Moskovan Hodynka-areenalla isäntäjoukkue Venäjää vastaan. Ensimmäisen A-maajoukkuemaalinsa hän teki Channel One Cupissa Moskovan VTB-jääpalatsissa 15. joulukuuta 2016 Venäjää vastaan. Bertilssonin osuma jäi Ruotsin 3–1-voittoon päättyneen ottelun ratkaisumaaliksi.

Bertilsson pelasi myös alle 20-vuotiaiden MM-kilpailuissa vuonna 2011 ja alle 18-vuotiaiden MM-kilpailuissa vuonna 2009. Hän pelasi myös alle 18-vuotiaiden Ivan Hlinkan muistoturnauksessa vuonna 2008, jolloin Bertilsson voitti pronssia. Yhteensä hän on pelannut 17 nuorten ja 30 poikien maaottelua.

## Tilastot

## Lähteet
*
*
*

### Viitteet
Dissosiatiivit

**Dissosiatiiviset aineet** tuottavat sensorista deprivaatiota (*aistieristys*), aistiharhoja ja unenomaisia tiloja. Ne estävät tai vaimentavat aivojen osien välistä viestintää ja voivat tuottaa anestesiaa.

Dissosiatiivihuumeet ovat osa laajempaa hallusinogeenien luokkaa, johon kuuluvat myös psykedeelit ja deliriantit.

Dissosiatiiveja ovat NMDA-reseptorin antagonistit sekä Sigma 1- ja 2-reseptoreiden, Kappa-opioidireseptoreiden ja GABAA-reseptoreiden agonistit.

## Dissosiatiiveja
**NMDA-reseptori antagonisteja**
* Atomoksetiini
* Dekstrometorfaani (DXM)
* Difenidiini
* Fensyklidiini (PCP, "enkelipöly")
* Etisyklidiini (PCE)
* Ketamiini
* Esketamiini
* Tiletamiini
* Metadoni
* Metoksfenidiini
* Metoksetamiini (MXE)
* Dietyylieetteri
* Ilokaasu
**Kappa-opioidireseptori agonisteja**
* Salvinoriini A (Mazatecinsalvia)
**GABA<sub>A</sub>-reseptori agonisteja**
* Muskimoli (mm. punakärpässieni)

## Lähteet

## Aiheesta muualla
(134339) 5628 T-3

**(134339) 5628 T-3** (toiselta nimeltään **2002 JT<sub>110</sub>**) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels vuonna 1977 Palomarilla. Kohteen absoluuttinen magnitudi (H) on . Kiertoradan eksentrisyys on  ja inklinaatio on . Kiertoaika Auringon ympäri on noin .

## Lähteet
*JPL Small-Body Database Browser: 134339 (5628 T-3) 
*ABSOLUTE MAGNITUDE (H) 

### Viitteet
Frances Goodrich

**Frances Goodrich** (21. joulukuuta 1890 Belleville, New Jersey – 29. tammikuuta 1984 New York, New York) oli yhdysvaltalainen elokuvakäsikirjoittaja ja näytelmäkirjailija. Hän oli nuorena näyttelijä ja esiintyi ensimmäisen kerran Broadwaylla vuonna 1916. Goodrichin kaksi ensimmäistä avioliittoa päättyi eroon. Hänen kolmas avioliittonsa oli näyttelijäkollega Albert Hackettin kanssa, joka Goodrichin tavoin halusi jättää näyttelemisen ryhtyäkseen näytelmäkirjailijaksi. Yhdessä he kirjoittivat muun muassa 1929 ensi-iltaan tulleen näytelmän *Up Pops the Devil*, jonka menestyksen ansiosta pariskunta päätyi Hollywoodiin elokuvakäsikirjoittajiksi. Hackettin ja Goodrichin kirjallinen yhteistyö jatkui, kunnes he siirtyivät eläkkeelle 1961. Goodrich ja Hackett saivat Pulitzer-palkinnon *[[Nuoren tytön päiväkirja]]n* Broadway-näytelmäversiosta (suom. *Anne Frankin päiväkirja*), joka tuli ensi-iltaan vuonna 1954.

## Valikoitu filmografia

* *[[Ihmeellinen on elämä]]* (*It's a Wonderful Life*, 1946)
* *[[Seitsemän veljeksen morsiamet]]* (*Seven Brides for Seven Brothers*, 1954)
* *[[Anne Frankin päiväkirja (elokuva)|Anne Frankin päiväkirja]]* (*The Diary of Anne Frank*, 1959)
* *[[Morsiamen isä (vuoden 1991 elokuva)|Morsiamen isä]]* (*Father of the Bride*, 1991)

## Lähteet
Gainax

**Gainax** (jap. 株式会社ガイナックス *Kabushiki-gaisha Gainakkusu*) oli vuonna 1984 perustettu japanilainen animaatiostudio, jonka tunnettua tuotantoa on muun muassa *[[Gunbuster]]*, *[[Neon Genesis Evangelion]]*, *[[FLCL]]*, *[[Tengen Toppa Gurren Lagann]]* ja *[[Panty & Stocking with Garterbelt]]*. Kyseiset teokset ovat palkittuja ja kaupallisia menestyksiä.

## Historia
Yhtiön perustivat Hiroyuki Yamaga, Hideaki Anno, Toshio Okada, Yoshiyuki Sadamoto, Shinji Higuchi, Yasuhiro Takeda ja Takami Akai vuonna 1984. 1990-luvulla yhtiö oli sulkemisen partaalla ja se oli liian pieni televisiosarjan tuottamiseen. Gainaxilla vain kolme työntekijää työskenteli *Neon Genesis Evangelionin* parissa ja suurin osa tuotannosta tapahtui suuremmassa Tatsunoko Production -yhtiössä.

Yhtiön suurin menestys oli vuonna 1995 julkaistu *Neon Genesis Evangelion*, joka tuotti arviolta yli kaksi miljardia dollaria. Vuonna 1998 kaksi johtajaa pidätettiin liikevaihtoon ja veroihin liittyvistä ilmoituksista johtuen. Taloudellinen tilanne heikkeni vuodesta 2012 alkaen. Johdon epäonnistuneita hankkeita olivat muun muassa heikosti menestyvään ravintolatoimintaan hankkiutuminen, tietokonegrafiikkaan keskittyvän hankkeen huono johtaminen ja johdolle myönnettiin suuria lainoja ilman vakuuksia. Kasvava velka johti maksukyvyn heikkenemiseen ja tuotantojen tyrehtymiseen kun yhtiö ei voinut maksaa rojalteja. Vuodesta 2015 yhtiön johdossa ollut Tomohiro Maki pidätettiin joulukuussa 2019. Yhtiö jätti konkurssihakemuksen 29. toukokuuta 2024 selvittämättömien velkojen vuoksi.

Gainaxin tavaramerkki siirrettiin Khara-yhtiöön, jonka Hideaki Anno perusti vuonna 2006. Anno irtautui Gainaxista virallisesti vuonna 2007. 

Studiolla oli myös videopelien kehitystä ja julkaisua.

## Tuotanto
### Sarjat

### Elokuvat

### OVAt ja ONAt

## Lähteet

## Aiheesta muualla
* Profiili MobyGamesissä
Yū Kamio

**Yū Kamio** (tunnettu myös alkuperäisellä nimellään **Yuji Suzuki** , s. 16. maaliskuuta 1970) on japanilainen näyttelijä. Hän on esiintynyt muun muassa televisiosarjoissa *[[Kiken na Kankei]]* ja *[[Hojo Tokimune]]*. Kamio on esiintynyt myös elokuvissa ** ja *[[Black Belt]]*.

Hänellä on 1. danin musta vyö karatessa.

## Lähteet

## Aiheesta muualla
(Hänellä on Internet Movie Databasessa sivut molemmille nimille)
*  
*
Tatsuya Naka

**Tatsuya Naka** (, s. 29. toukokuuta 1964 Tokio, Japani) on japanilainen karateka ja näyttelijä. Hänellä on 6. danin musta vyö Shōtōkan karatessa.

## Ura
Naka työskentelee Nihon Karate Kyokai seuran täysipäiväisenä opettajana. Näyttelemisen pariin hän siirtyi vuonna 2007 *[[Black Belt]]* elokuvan myötä. Sittemmin hänellä on ollut rooleja elokuvissa High Kick Girl! ja Karate Girl.

## Lähteet
Brittiläinen alkoholikulttuuri

**Brittiläinen alkoholikulttuuri** liittyy osaltaan pohjoisen Euroopan maiden alkoholikulttuuriin, joka on ollut sallivaa humalahakuista juomista kohtaan. Alkoholinkäyttö on yhteydessä väkivaltaan ja muihin yhteiskunnallisiin ongelmiin. Vuonna 2007 tilastojen mukaan 500 ihmistä päivässä joutui sairaalaan liiallisen juomisen vuoksi. Kampanjoissa on toivottu juomatapojen muuttumista ”mannermaisempaan” suuntaan.

## Pubit

Pub (lyhenne englannin kielen sanoista *public house*) on brittiläinen ravintola, jossa myydään ennen kaikkea olutta. Nykyään pubeiksi itseään kutsuvia paikkoja löytää ympäri maailman. 

Britanniassa on noin 60&nbsp;000 pubia. Monissa Britannian pikkukylissä pub on paikallisen yhteisön tärkein kokoontumispaikka kirkon ohella.

## Lähteet

## Aiheesta muualla
* STT–DPA: Britannia ja Kreikka yrittävät hillitä humalaisia brittituristeja  Helsingin Sanomat 15.7.2009.
* Näin örveltää brittien yläluokka – katso kuvat MTV3.fi 16.6.2009.
Tom Murton

**Thomas O. Murton** (15. maaliskuuta 1928 – 10. lokakuuta 1990 Oklahoma City, Oklahoma, Yhdysvallat), joka tunnettiin yleisesti nimellä **Tom Murton**,  oli yhdysvaltalainen penologi ja vankilajärjestelmän uudistuksen puolestapuhuja. Hän sai laajaa kansainvälistä huomiota vuonna 1968, kun hän syytti Arkansasin osavaltion luottamusmiehiä ja vanginvartijoita vankien tappamisesta.

Murton oli tuolloin töissä valvojana 1300 vangin vankilassa, jossa eräs vanki väitti luottamusmiesten ja vartijoiden hakanneen ja ampuneen vankeja ja johdatti viranomaiset vankilan maatilalla olevalle syrjäiselle alueelle, jolta löytyi kolme ruumista. Murton väitti vankilan tiluksilla olevan peräti 200 ruumista haudattuina, mutta osavaltion poliisiviranomaiset ja oikeusantropologit vakuuttivat ruumiiden olevan vanhasta, köyhille tarkoitetusta haudasta. Murton ei koskaan hyväksynyt tätä selitystä. Hänet oli palkannut osavaltion ensimmäiseksi ammattimaiseksi penologiksi Arkansasin silloinen kuvernööri Winthrop Rockefeller alle vuotta ennen edellä mainittua tapahtumaa. Rockefeller irtisanoi Murtonin kaksi kuukautta ruumiiden löytymisen jälkeen todeten Murtonin tehneen ison numeron siitä.

Murtonin vankilajärjestelmän uudistukseen liittyviin ideoihin lukeutuivat muun muassa vankien kunnioittaminen, ruumiinrangaistuksen poistaminen, paremman ruoan tarjoaminen ja vankien välisen kiristyksen poistaminen. Murton vastusti kiihkeästi kuolemanrangaistusta ja purki sähkötuolin vankilassa, jossa hän oli töissä. Hän vastusti myös elinkautisia vankeusrangaistuksia.

## Muu elämä

Ennen Arkansasin tapahtumaa Murton opetti penologiaa Southern Illinois Universityssä ja auttoi Alaskan osavaltion rikosoikeudellisen järjestelmän perustamisessa vuonna 1959. Tultuaan irtisanotuksi Arkansasissa Murtonin oli vaikea saada töitä ja hän koki itsensä hylätyksi. Hän ilmoittautui Kalifornian yliopistoon Berkeleyhin, josta hän valmistui sekä kriminologian maisteriksi että tohtoriksi. Ennen penologian uraansa hän oli suorittanut korkeakoulututkinnon karjanhoidossa.

Murton opetti Minnesotan yliopistossa vuosina 1971–1979. 1980-luvulla hän ryhtyi uudelleen maanviljelijäksi äitinsä maatilalla Deer Creekissä, missä hän kasvatti vehnää ja ankkoja.

Hän kirjoitti kaksi kirjaa rikoslain uudistuksesta ja vuonna 1980 julkaistiin hänen uransa innoittamana elokuva Brubaker.

Murton kuoli 62-vuotiaana 10. lokakuuta 1990 Oklahoma Cityssä. Ystäviensä mukaan hän kuoli syöpään.

## Lähteet
*
Hudson Bayn rautatieasema

**Hudson Bayn rautatieasema** on rautatieliikennepaikka Hudson Bayn kaupungissa, Saskatchewanissa, Kanadassa. Seisake sijaitsee kaupungin eteläpuolella. Rautatielinjaus Winnipegistä Hudson Bayhin valmistui vuonna 1908. Asemalla pysähtyy tarvittaessa VIA Railin, Winnipegin ja Churchillin välillä kulkeva Hudson Bay -juna.

## Lähteet
Valkoisen neilikan velho

**Valkoisen neilikan velho** on Ilmari Unhon ohjaama elokuva vuodelta 1945. Simo Penttilän laatima käsikirjoitus perustuu hänen omiin tarinoihinsa. Elokuva liittyy tyylillisesti Penttilän omien tekstiensä perusteella käsikirjoittamaan kolmiosaiseen Kuollut mies -sarjaan, joka pyrki samaan kuin mannermaiset hienostuneet jännärikomediat. 

## Arviot
Jo näyttelijä Hilkka Helinä huomauttaa haastattelussa vuonna 1946 juonen sekavuudesta. Aikalaisarvioiden näkymykset tiivistyvät Hans Kutterin (Hufvudstadsbladet) toteamuksessa: "Lyhyesti sanottuna erinomainen filmi - jos sisällöstä olisi ymmärtänyt jotakin. 

Myös myöhemmissä televisioesitysten yhteydessä julkaistuissa arvioissa todetaan tarinan sekavuus.

Tarinan velho, monitoiminen hammaslääkäri Lauri Liesi (Joel Rinne), on myös taikuri ja salapoliisi, jonka salonkisankarin charmi jää kuitenkin vajaaksi. Jännityskomedia sotkeutuu kriitikkojen mukaan omaan näppäryyteensä, mutta lähes tolkuttomasta tarinassa on kuitenkin kiistatonta surrealismia.

Monimutkainen juoni voi kadota katsojalta, ellei ole tarkkana, todetaan Ylen sivuilla julkaistussa elokuvan esittelyssä. Kirjoittaja mielestä velho-elokuvan tahaton tai tahallinen komiikka kuitenkin puree yhä nykykatsojaankin, vaikka kahden kirjeen katoamiseen ja petokseen ja juonitteluun perustuva jännitys ei välttämättä.

## Näyttelijät

## Lähteet
Black Belt

**Black Belt** (, *Kuro-obi*) on vuonna 2007 ensi-iltansa saanut japanilainen draamaelokuva. Elokuvan on ohjannut Shunichi Nagasaki ja käsikirjoittanut Jôji Iida. Pääosissa näyttelivät Akihito Yagi, Tatsuya Naka ja Yuji Suzuki.

## Juoni
Eletään vuotta 1932, jossa Japania hallitsevan keisarin korruptoitunut poliisiarmeija yrittää kaapata kaikki tärkeimmät karate dojot omaan käyttöönsä. He yrittävät kaapata Shibaharan dojon itselleen, mutta sensei Eiken Shibahara kieltäytyy luovuttamasta dojoaan poliisien uhkailuista huolimatta. Shibahara on tiettämättä tekemässä kuolemaa ja päättää vasta kuolin vuoteellaan kertoa yhden hänen kolmesta oppilaistaan olevan hänen seuraaja, joka ansaitsisi hänen jättämänsä mustan vyön. Choei saa tehtäväksi päättää senseinsä jatkajan, josta Taikan ja Giryu alkavat kilpailla. Molemmat ovat kuitenkin toistensa vastakohtia ja heille syntyy eripura siitä kumpi ansaitsisi vyön. Poliisien saapuessa takaisin he määräävät kolmikon jättävän dojonsa ja tulevan armeijalle töihin opettamaan heidän sotilailleen karatea. Matkan aikana Giryu kuitenkin oletetaan kuolleen taisteltuaan kohtalokkaasti kahta vihollista vastaan. Taikan ja Choei jatkavat matkaansa armeijan kanssa ja toteuttavat Taikanin johdolla dojojen kaappaamis suunnitelmaa. Sillä välin Giryu päätyy haavoittuneena erään pienen perheen luokse, jossa hän saa parannettua itsensä. Molemmat karatekan joutuvat matkansa aikana miettimään senseinsä oppeja vuosien varrelta ja selvittämään kummalle vyö kuuluu.

## Rooleissa

## Lähteet
*JKA Instructor Tatsuya Naka on the Movie Show “Kuro-Obi”
Kuollut mies -sarja

**Kuollut mies -sarja** on kolmen suomalaisen elokuvan sarja, johon tyylillisesti liittyy kaksi muuta aikakauden elokuvaa. Elokuvat on käsikirjoittanut omien kertomustensa pohjalta Simo Penttilä. Sarjasta kaksi on ohjannut Ilmari Unho ja yhden Jorma Nortimo. Elokuvien päähenkilöä, eversti evp. Rainer Sarmoa näyttelee Joel Rinne.

Eversti Sarmo on saanut ulkomailla nimen Deadman, "kuollut mies". Tyylikkään ja karismaattisen everstin ominta ympäristöä ovat hienot ravintolat ja hämärät turmeluksen pesät. Hän pelastaa naisia ja jahtaa rikollisia apunaan kapteeni evp. Mikko Vehmer (Reino Valkama).

Elokuvista pyrittiin tekemään mannermaista ja hienostunutta jännityskomediaa, joka tuolloin puuttui suomalaisesta elokuvasta. Nykykatsojaankin vetoavaa viehätystä elokuvissa on, joskaan tavoitteeseen ei aivan päästy.

## Sarja ja siihen liittyvät elokuvat
*Kuollut mies rakastuu, ohjaus Ilmari Unho, 1942
*Kuollut mies vihastuu, ohjaus Ilmari Unho, 1944
*Kuollut mies kummittelee, ohjaus Jorma Nortimo, 1952

;muut
*Valkoisen neilikan velho, Ilmari Unho, 1945
*Kolmastoista koputus, Ilmari Unho, 1945

## Lähteet
Stéphane Hessel

**Stéphane Hessel** (20. lokakuuta 1917  Berliini, Saksa – 27. helmikuuta 2013) oli saksalaissyntyinen ranskalainen diplomaatti.

Hesselin vanhemmat olivat kääntäjä ja kirjailija Franz Hessel sekä Helen Grund, joiden elämän pohjalta Henri-Pierre Roché kirjoitti romaanin *[[Jules ja Jim (romaani)|Jules ja Jim]]* (1953) ja François Truffaut ohjasi siitä elokuvan *[[Jules ja Jim]]* (1962).

Perhe muutti Saksasta Ranskaan 1924. Hänen lisäkseen perheeseen kuului juutalainen isä, protestanttinen äiti ja Hesselin isoveli. Hessel aloitti opinnot École Normale Supérieuressa, mutta toinen maailmansota katkaisi ne. Kun Saksa oli vallannut Ranskan, Hessel joutui sotavangiksi. Hän pakeni Englantiin, jossa liittyi vastarintaliikkeeseen, palasi 1944 Ranskaan, joutui Gestapon vangiksi ja Buchenwaldin keskitysleirille, pakoyritysten jälkeen vielä kahdelle, mutta pääsi lopulta pakenemaan. Sodan päätyttyä hän toimi sihteerinä ryhmässä, joka laati YK:n ihmisoikeuksien julistuksen.

Poliittiselta kannaltaan sosialisti Hessel oli Ranskassa moraalinen auktoriteetti, joka piti kiinni periaatteistaan. Hesselin pamfletti *[[Indignez-vous!]]* (suom. *Vastarintaan* Atena, 2011) oli Ranskassa vuoden kirjasensaatio. Miljoonia kappaleita myyneessä, monelle kielelle käännetyssä kirjasessa Hessel esittelee epäkohtia, jotka ovat saaneet hänet vihastumaan: tuloerojen kasvu, hyvinvointivaltion heikentäminen, median ja pankkien ylivalta, laittomien siirtolaisten kohtelu ja erityisen painokkaasti tapa, jolla Israelin valtio kohtelee palestiinalaisia. Teos on ollut muun muassa Occupy-liikkeen innoittaja.

Hesselin kuoleman jälkeen Ranskan presidentti Francois Hollande sanoi Hesselistä, että "hänen suuttumuksensa ei tuntenut muita rajoja, kuin hänen oman elämänsä" ja "kun se päättyy, jättää hän meille jälkeensä opetuksen: olla hyväksymättä mitään epäoikeudenmukaisuutta".

## Suomennettu teos
* 

## Lähteet

## Aiheesta muualla

* The Guardian: Stéphane Hessel, writer and inspiration behind Occupy movement, dies at 95 
* France 24 - French writer and diplomat Stéphane Hessel dead at 95 
* Democracy Now! - Stéphane Hessel on Occupy Wall Street: Find the Time for Outrage When Your Values Are Not Respected
Paul (elokuva)

**Paul** on vuonna 2011 julkaistu komediallinen tieteiselokuva, jonka on ohjannut Greg Mottola, käsikirjoittaneet Simon Pegg ja Nick Frost ja jonka pääosassa näyttelevät Pegg, Frost sekä Seth Rogen avaruusolennon äänenä. Elokuvassa tieteestä ja alieneista kiinnostunut kaksikko Graham Willy ja Glive Gollings törmäävät matkallaan Nevadassa Paul-nimiseen avaruusolentoon ja kaksikko ryhtyy auttamaan Paulia pääsemään takaisin planeetalleen, mutta pelastusyritystä estää Yhdysvaltain salainen palvelu. Elokuva sisältää useita viittauksia muihin tieteiselokuviin.

## Näyttelijät

## Palkinnot
* National Movie Award - *Best Comedy*

## Lähteet

### Aiheesta muualla
*
Cookinsaarten maorit

**Cookinsaarten maorit** ovat Cookinsaaria asuttava polynesialainen kansa. Cookinsaarten maorit puhuvat rarotongaa ja englantia. Maastamuuton takia Cookinsaarten maoreja asuu merkittäviä määriä myös Uudessa-Seelannissa ja Australiassa. Itse Cookinsaarilla asui vuoden 2006 väestönlaskennan mukaan 12&nbsp;930 Cookinsaarten maoria ja 1&nbsp;045 osittaisen maoritaustan omaavaa henkilöä. Uudessa-Seelannissa asui samana vuonna tehdyn väestönlaskennan mukaan 58&nbsp;008 Cookinsaarten maoria. Kulttuurillisesti Cookinsaarten maorit ovat läheistä sukua maoreille, maoheille ja rapanuille. 

## Lähteet
Sormet pelissä

**Sormet pelissä** (*Freddy Got Fingered*) on vuonna 2001 ensi-iltansa saanut komediaelokuva, jonka on ohjannut, käsikirjoittanut ja jonka pääosaa näyttelee Tom Green. 

Monet järjestöt ja elokuvakriitikot ovat kutsuneet elokuvaa huonoimmaksi ikinä.

## Näyttelijät

## Lähteet
Monster (Paramoren kappale)

**Monster** on yhdysvaltalaisen rock-yhtyeen, Paramoren 7. kesäkuuta 2011 julkaistu single. Kappale sisältyy myös Transformers: Kuun pimeä puoli -elokuvan soundtrackille, joka julkaistiin 14. kesäkuuta 2011.

Paramore ilmoitti kotisivuillaan 23. toukokuuta, että heidän uusi kappaleensa on nimeltään "Monster", ja se tulee sisältymään Transformers -elokuvan soudtrackille. "Monster" on ensimmäinen yhtyeen tekemä kappale sen jälkeen, kun Josh ja Zac Farro jättivät yhtyeen. Kappaleen musiikkivideo julkaistiin 18. heinäkuuta 2011.

Kappale on nauhoitettu maaliskuussa 2011 osana yhtyeen uuden albumin nauhoituksia. Vuoden 2011 Teen Choice Awardseissa kappale palkittiin vuoden parhaana rock-kappaleena.

## Listasijoitukset

## Lähteet
Kiepenkerl

**Kiepenkerl** on Jeff Koonsin suunnittelema patsas. Patsas on tehty kokonaan ruostumattomasta teräksestä. Patsas valmistui vuonna 1987. Patsas sijaitsee Hirshhorn Museum and Sculpture Gardenissa Washingtonin kaupungissa Yhdysvalloissa. Patsaan omistaa Smithsonian Institution.
Striptease (täsmennyssivu)

**Striptease** tai **strip tease** voi tarkoittaa:

* striptease, eroottinen tanssiesitys
* ''Strip Tease'', Lady Saw'n studioalbumi
* ''Strip Tease'', Acid Drinkersin studioalbumi
* ''Strip-tease'', Harri Marstion studioalbumi
* *[[Strip Tease (romaani)|Strip Tease]]*, Carl Hiaasenin romaani
** *[[Striptease (elokuva)|Striptease]]*, vuoden 1996 elokuvasovitus Hiaasenin romaanista
* *[[Striptease (vuoden 1976 elokuva)|Striptease]]*, vuoden 1976 elokuva
Spice (huume)

**Spice**-valmisteet ovat kasvirouhesekoituksia, joita poltetaan marihuanan tavoin. Niihin on lisätty synteettisiä kannabinoideja niiden huumaavan vaikutuksen vuoksi, sillä rouheeseen käytetyillä kasveilla ei ole (kuin teoreettista) vaikutusta. 

Lääkkeiksi tai huumeiksi luokiteltujen kannaboidien tuonti Suomeen on kielletty. Näitä ovat esimerkiksi JWH-018 ja CP 47,497.

## Lähteet

## Aiheesta muualla
* Spice 2.0 - markkinoille jatkuvasti uusia synteettisiä kannabinoideja (arkistoitu 29.04.2013). Turun seudun kannabisyhdistys 06.01.2012.
Ryppyrasvaa

**Ryppyrasvaa** on Tyyne ja Martta -huumoriduon toinen pitkäsoittoalbumi. Martta (Tarja Jykylä) on kirjoittanut kaikkien kappaleiden tekstit. Kappaleiden tuottaja on Petri Kokko

## Kappaleet
Kaikki kappaleet sanoittanut Tarja Jykylä.

#
#
#
#
#
#
#
#
#
#
#
#

## Kokoonpano
* Minna Mänty-Sorvari – laulu
* Tarja Jykylä – laulu

### Muut tekijät
* Tomi Kerminen – kannen suunnittelu
* Miguel Vera – valokuvat
* Petri Kokko – tuottaja, äänittäjä

## Aiheesta muualla
* Ryppyrasvaa discogs.com -sivustolla
Mestarien liigan kausi 2004–2005

**Mestarien liigan kausi 2004–2005** oli Mestarien liigan 13. kausi ja Euroopassa pelattavien jalkapallocupin 50. kausi. Loppuottelu pelattiin Istanbulissa Atatürkin olympiastadionilla 25. toukokuuta 2005 Liverpoolin ja Milanin välillä ja se päättyi varsinaisen peliajan päättyessä tasan 3–3 ja lopulta Liverpoolin 3–2-voittoon rangaistuslaukauskilpailussa.

Porto lähti kauteen hallitsevana mestarina.

## Joukkueiden jako
### Maapisteranking
Kaudelle 2004-2005 liigoille on jaettu paikkoja vuoden 2003 in mukaan. 

## Ottelupäivämäärät

## Karsintakierrokset
### Ensimmäinen karsintakierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Toinen karsintakierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Kolmas karsintakierros

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

## Lohkovaihe

Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät UEFA Cupin ensimmäiselle pudotuspelikierrokselle ja neljänneksi sijoittuvat putoavat pois.

Jos lohkoissa päädytään tasapisteisiin, lohkosijoitukset ratkaistaan seuraavasti:
# joukkueiden keskinäisten otteluiden pisteet
# joukkueiden keskinäisten otteluiden maaliero
# joukkueiden keskinäisten otteluiden vierasmaalit
# joukkueiden kaikkien otteluiden maaliero
# joukkueiden kaikkien otteluiden tehdyt maalit
# UEFA:n oma 

### Lohko A

### Lohko B

### Lohko C

### Lohko D

### Lohko E

### Lohko F

### Lohko G

### Lohko H

## Pudotuspelit

Kahdeksasta lohkoista kaksi parasta eli yhteensä 16 joukkuetta selviytyi pudotuspeleihin. Kaikki ottelut, paitsi finaali, pelataan kaksiosaisena. Joukkueet pelaavat toisiaan vastaan kotona ja vieraissa. Ensimmäiselle kierrokselle samaan ottelupariin ei voi päästä arvonnasta kahta joukkuetta samasta maasta tai lohkosta.

### Pudotuspelikaavio

### Neljännesvälierät

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Puolivälierät

|-
| colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin.
|}

### Välierät

|}

## Loppuottelu
Paramoren diskografia

Paramore on yhdysvaltalainen vaihtoehtorockyhtye, joka on julkaissut viisi studioalbumia, neljä EP:tä, kaksi livealbumia, 26 singleä, yhden videoalbumin, ja 26 musiikkivideota. 

## Albumit
### Studioalbumit

### Livealbumit

### EP:t

### Soundtrackit

## Singlet

## Musiikkivideot
* Pressure (2005)
* Emergency (2006)
* All We Know (2006) 
* Misery Business (2007)
* Hallelujah (2007)
* Crushcrushcrush (2007)
* That's What You Get (2008)
* Decode (2008)
* Ignorance (2009)
* Brick by Boring Brick (2009)
* The Only Exception (2010)
* Careful (2010)
* Playing God (2010)
* Monster (2011)
* Now (2013)
* Cloud (2013)
* Still into You (2013)
* Anklebiters (2013)
* Daydreaming (2013)
* Ain't It Fun (2014)
* Last Hope (Live) (2014)
* Hate to See Your Heart Break (feat. Joy Williams) (2014)
* Hard Times (2017)
* Told You So (2017)
* Fake Happy (2017)
* Rose-Colored Boy (2018)
* Caught in the Middle (2018)
* This Is Why (2022)

## Lähteet
Panasonic Lumix DMC-G3

**Panasonic Lumix DMC-G3** on Panasonicin Micro Four Thirds Lumix G-sarjaan kuuluvan G2:n pienempi seuraaja. Erot G2:een ovat pienempi koko, suurempi resoluutio, ja uusi kenno, joka tuottaa huomattavasti vähemmän kohinaa suuremmilla herkkyyksillä. Myös elektronisen etsimen viivettä on pienennetty.
SCARA

**SCARA** (*lyhenne sanoista Selective Compliant Assembly Robot Arm* tai *Selective Compliant Articulated Robot Arm*) on yksi käsivarsirobottien perusrakenteista.

## Historia
Vuonna 1981 Sankyo Seiki, Pentel ja NEC esittelivät täysin uuden konseptin kokoonpanoroboteille. Robotti oli kehitetty Yamanashin yliopiston professori Hiroshi Makinon ohjauksessa. Robottia kutsuttiin nimellä Selective Compliance Assembly Robot Arm, SCARA. Sen varsi oli jäykkä Z-akselin suuntaan ja notkea XY-tasossa, joten se pystyi mukautumaan XY-tason reikiin.

Rinnakkaisten akseliensa vuoksi käsivarsi antaa hieman myöten XY-suunnassa, mutta on jäykkä Z-suunnassa, mistä tulee sen nimi Selective Compliant (valikoivasti taipuisa). Tästä on hyötyä monentyyppisessä kokoonpanotehtävässä, kuten pyöreän tapin asettamisessa reikään ilman kanttausta.

Toinen SCARA-robotin piirre on kahden nivelvarren sijoittelu niin, että se muistuttaa ihmisen kättä, mistä nimitys Articulated (nivel-). Tämä mahdollistaa käsivarren yltämisen ahtaisiin paikkoihin sekä vetäytymisen tai väistämisen pieneen tilaan. Tästä on hyötyä kun osia siirretään yhdestä suljetusta robottisolusta toiseen.

SCARA-robotit ovat yleisesti nopeampia kuin karteesiset järjestelmät. Ne vaativat vain vähän lattiatilaa yhden kiinnityspisteen vuoksi. Toisaalta SCARA-järjestelmät voivat olla kalliimpia kuin vastaavat karteesiset systeemit, ja ohjausjärjestelmä vaatii käänteistä kinematiikkaa lineaariliikkeitä varten. Tämä ohjelmisto on tyypillisesti kuitenkin robotin ohjausjärjestelmässä ja näkymätöntä käyttäjälle.

## Lähteet
Suokaniini

**Suokaniini** (*Sylvilagus palustris*) on Yhdysvaltain kaakkoisosien suoalueilla elävä jäniseläin. Sitä ei tule sekoittaa rämekaniiniin (*Sylvilagus aquaticus*).
## Alalajit
* *Sylvilagus palustris palustris* 
* *Sylvilagus palustris paludicola* 
* *[[Sylvilagus palustris hefneri]]*

## Lähteet
Bruce Leen patsas

**Bruce Leen patsas** on kungfu-elokuvatähti Bruce Leen muistolle pystytetty näköispatsas. Se sijaitsee Kiinassa Hongkongin kaupungin Tähtien aukiolla (). Patsas on 2,5 metriä korkea ja valettu pronssista. Patsas paljastettiin 27. marraskuuta 2005, joka olisi ollut Bruce Leen 65. syntymäpäivä.

## Lähteet
Sammy Ofer

**Sammy Ofer** (22. helmikuuta 1922 – 3. kesäkuuta 2011) oli liikemies, merenkulkijapohatta ja yksi rikkaimmista israelilaisista, vaikkakin hän vietti suurimman osan ajastaan ulkomailla ja hallinnoi liiketoimiaan Monte Carlosta, Monacosta. Hän kuului Oferin perheeseen. *[[Forbes]]*-lehden vuosittaisessa listauksessa maailman rikkaimmista ihmisestä vuonna 2011 Oferin ja hänen veljensä Yulin omaisuudeksi arvioitiin 10,3 miljardia dollaria, joka oikeutti hänet sijaan 79 ja maailman rikkaimmaksi israelilaiseksi.

## Elämä ja ura
Ofer syntyi vuonna 1922 Romaniassa. Vuonna 1924 perhe muutti Palestiinan brittiläiseen mandaattiin. Perhe asui Haifassa. Päätettyään peruskoulun hän aloitti työt juoksupoikana laivayhtiössä.

Toisen maailmansodan alussa hän värväytyi Ison-Britannian merivoimiin ja Israelin itsenäisyyssodassa vuonna 1948 hän palveli Israelin merivoimissa. Valmistuttuaan varusmiespalvelusta hänestä tuli laivameklari ja 1950-luvulla hän osti oman aluksensa. Sittemmin hän laajensi varustamotoimintaan.

Oferin varat – jotka olivat osittain hänen yksityisomistuksessaan ja osittain veljensä Julin – koostuivat maailman yhdistä suurimmista yksityisistä laivavarustamoista, jotka olivat arvoltaan lähes 2 miljardia puntaa. Tähän sisältää muun muassa ZIM, Royal Caribbean International, Israel Corporation, Israel Chemicals, Oil Refineries Ltd, Bank Mizrahi-Tfahot, Tower Semiconductor ja Zodiac Maritime Agency Ltd.

3. kesäkuuta 2011 Ofer kuoli asunnossaan Tel Avivissa 89 vuoden iässä.

## Lähteet
High Kick Girl!

**High Kick Girl!** (, *Hai kikku gâru!*) on vuonna 2009 ensi-iltansa saanut japanilainen toimintaelokuva. Elokuvan on ohjannut Fuyuhiko Nishi, joka myös käsikirjoitti elokuvan yhdessä Kimura Yoshikatsun kanssa. Pääosassa esiintyi Rina Takeda.

## Juoni
Lukiolaisella Kei Tsuchiyalla on ruskea vyö karatessa ja hän haluaa osoittaa olevansa tarpeeksi vahva saadakseen mustan vyön. Hänen opettajansa Matsumuran mielestä Kein tekniikassa on puutteita. Tästä suivaantuneena tyttö ryhtyy hakkaamaan kaikki musta vöiset karatekat ympäri kaupunkia. Eräs rikosjengi saa kuulla tytön taidoista ja päättää kutsua Kein organisaatioonsa. Sitä ennen hänelle järjestetään koe, jonka läpäistyä hän pääsisi organisaatioon. Koko järjestely kuitenkin osoittautuu huijaukseksi, kun organisaation johtaja Ryuusoku haluaa tietää vain Kein sensein Matsumuran olinpaikan saadakseen kostonsa.

## Rooleissa

## Lähteet
* Elitistin arvostelu
* Leffatykin arvostelu
Steve von Bergen

**Steve von Bergen** (s. 10. kesäkuuta 1983 Neuchâtel, Sveitsi) on sveitsiläinen jalkapalloilija, pelipaikaltaan keskuspuolustaja. Hän edustaa Italian Serie A:ssa pelaavaa Cesenaa.

## Lähteet

## Aiheesta muualla
* Von Berger Transfermarkt.co.uk-sivustolla 
* Von Bergen ESPNsoccernet-sivustolla
Ilyas Kashmiri

**Ilyas Kashmiri**, myös: **Maulana Ilyas Kashmiri** ja **Muhammad Ilyas Kashmiri** (10. helmikuuta 1964&nbsp;– 3. kesäkuuta 2011) oli al-Qaeda-taistelija joka otti osaa Neuvostoliiton-Afganistanin sotaan, Kashmirin konfliktiin ja  Intiaan, Pakistaniin ja Yhdysvaltoihin tehtyihin hyökkäyksiin. Yhdysvallat ja YK määrittelivät hänet elokuussa 2010 terroristiksi. Hänet oli mainittu yhtenä vaihtoehtona al-Qaidan johtajaksi Osama Bin Ladenin jälkeen.

Ilyas Kashmiri todennäköisesti kuoli Yhdysvaltojen ohjusiskussa sotilaiden majapaikkaan Etelä-Waziristanissa Pakistanissa lähellä Afganistanin rajaa.

## Lähteet
Duca d’Aosta -luokka

**Duca d’Aosta -luokka** oli Italian laivaston kahden vuosina 1932–1936 valmistetun kevyen risteilijän muodostama alusluokka toisessa maailmansodassa. Noin vuosi edeltäneen Montecuccoli-luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään.

## Alukset

## Lähteet

*
*

### Viitteet
M/S Östern

**M/S Östern** on Sundqvist Investments Oy Ab:n omistama, vuonna 1974 Norjassa valmistunut 33-metrinen yhteysalus. Alukseen mahtuu 17 henkilöautoa ja 126 matkustajaa. Se ostettiin Norjasta vuonoliikenteestä, jossa se kulki Vaeroy-nimisenä. Alus siirrettiin kesällä 2011 liikennöimään Naantalin ja Paraisten välille Saaristomerelle, niin kutsutulle Pienelle Rengastielle.

## Alus
M/S *Östernin* pituus on 33 metriä ja se on rakennettu vuonna 1974 Norjassa. Aluksen autokannelle mahtuu 17 henkilöautoa ja se sallii myös raskaiden ajoneuvojen kuljetuksen, koska kantavuus on 67 tonnia. Alus saa ottaa 126 matkustajaa, mutta Archipelago Lines on anonut lupaa 200:lle matkustajalle vuodeksi 2012.

Aluksen pääkone sekä potkuriakseli vaihdettiin vuonna 2000. Kun alus ostettiin Suomeen, sen keula- ja peräramppeja jatkettiin, jotta ne soveltuisivat Suomessa käytettäviin kiinteisiin laitureihin. Aiemmin rampit olivat lyhyet, koska vuonoreiteillä laiturit ovat säädettäviä. Aluksen suuri ravintolasalonki sijaitsee alakerroksessa, eikä tilassa ole ikkunoita. Aluksessa on myös salonki yläkerrassa, ja kummassakin tulee olemaan kahviot.

## Käyttöhistoria
Alus toimi Norjassa vuonoliikenteessä Værøy -nimisenä.

Archipelago Lines osti aluksen vuonna 2011 Norjan Bergenistä 300&nbsp;000 eurolla, ja samalla aluksen nimi muutettiin *Österninksi*.  Aluksen uusi nimi *Östern* on otettu vuosikymmeniä Saaristomerellä seilanneesta vuonna 1873 rakennetusta ja 1968 käytöstä poistetusta M/S ''Östern'' -aluksesta. Alus hankittiin korvaamaan M/S ''Linta'', koska *Lintaan* eivät huippusesongin aikana mahtuneet kaikki halukkaat matkustajat ja ajoneuvot.

*Östern* korvasi *Lintan* kesäkuussa 2011, kun *Östernin* muutostyöt saatiin päätökseen. *Östern* jatkaa *Lintan* reitillä Saaristomerellä Naantalin ja Paraisten kaupunkien saaristossa niin kutsutulla Pienellä Rengastiellä, reitillä Nauvo–Seili–Hanka (Rymättylä). *Östernin* laituripaikka sijaitsee Paraisten kaupungin Nauvon pääsaaressa Storlandetissa, sen kirkonkylässä Nauvon vierasvenesatamassa. Sieltä se taittaa merimatkan Seilin saareen 25 minuutissa. Seilistä Hankaan matka kestää 35 minuuttia. Hanka sijaitsee Naantalissa, Rymättylän Aaslaluodon saaressa. Laivareitin varrelle on rakennettu kuusi vanhan mallin mukaista merimerkkiä.

Reittiaikataulussa ajalle 20. toukokuuta–28. elokuuta 2011, Östern liikennöi joka päivä kolme kertaa edestakaisin välillä Nauvo–Seili–Hanka. Reitin matka-aika on noin yksi tunti. Reitin laiturietäisyydet ovat Hanka–Seili 4,1 meripeninkulmaa ja Seili–Nauvo 3,3 mpk.

## Lähteet
* 
* https://www.faktaomfartyg.se/vaeroy_1974.htm

### Viitteet

## Aiheesta muualla

* 
*
Rina Takeda

**Rina Takeda** (, s. 15. kesäkuuta 1991, Jokohama, Kanagawan prefektuuri, Japani) on japanilainen näyttelijä ja laulaja. Hänellä on 2. danin musta vyö Ryukyu Shorin-ryu karatessa.

Takedan ensimmäinen päärooli oli elokuvassa High Kick Girl! vuonna 2009. Sittemmin hän on esiintynyt elokuvissa The Ancient Dogoo Girl ja Karate Girl.

## Lähteet